Pakražontė Švt. Panas Marėjės bažninčė

Pakražontė Švt. Panas Marėjės bažninčė stuov Pakražontė suoduo, šalėp plėnta Rīga–Karaliautios, ont Kražontės dešėnė kronta. Pakražontė dvara gaspaduorē Buonaventūrs ė Marėjuona Kiaunarskē 1764 m. pabūdavuojė medėnė bažninčė. 1879 m. ana sodegė. Rosėjės Vidaus rēkalū ministerėjė 1880 m. leida būdavuotė naujė akmenėnė bažninčė. 1891 m. žābs anon oždegė. Ana 1894 m. bova pataisīta. 1921 m. pradiejė vēktė parapėjė. Bažninčė statekompė, so vėino buokšto ė zakristėjuom ėš šuonu. 3 altuorē ī. Švėntuoriou kapā.